EkBass/fiwiki-20250220-pages-articles huggingface dataset:
Korkeakosken harkkohytti

Korkeakosken harkkohytti sijaitsi Pielavedellä Koivujoen Korkeakosken rannalla ja Ruukinlammen pohjoispuolella. Harkkohytti oli toiminnassa vuosina 1839–1882.Museovirasto kulttuuriympäristön rekisteriportaali : Pielavesi, Korkeakosken harkkohytti Harkkohytti sai alkunsa kun Fredrik Paldan poikineen sai 1839 luvan perustaa puhalluslaitoksen ja sulatushytin Pielaveden Laukkalan kylässä sijainneen Korkeakosken rannalle. Järvimalmia käyttänyt harkkohytti oli toiminnassa vuoteen 1882 saakka. Harkkohytin yhteydessä olleessa kankivasarapajarakennuksessa toimi vielä saha ja mylly vuoteen 1914 saakka. Saarelasta Laukkalaan kulkeva paikallistie ylittää Koivujoen entisen harkkohytin padon kohdalla. Joen länsirannalla on jäljellä kahden kivistä ladotun voimakanavan jäännökset ja kanavien alkupäässä on jäljellä vasarapajan kivijalka. Kosken länsipuolella ruukinjärven rannalla on jäljellä järvimalmikasa ja runsaasti sysiä sisältävä maakumpu. Lähimetsistä kerrotaan löytyvän vielä kaksi avaamatonta sysimiilua ja läheisellä suolla on vielä jälkiä harkkohytiltä Ouluun johtaneesta tiestä. == Lähteet == Luokka:Suomen ruukit Luokka:Pielaveden rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Universitario de Deportes

Universitario de Deportes on perulainen jalkapalloseura maan pääkaupungista Limasta. Universitarioa pelaa maan pääsarjassa Primera Divisiónissa. Seuran perustivat vuonna 1924 Kansallisen San Marcos -yliopiston opiskelijat. Aluksi seura tunnettiin nimellä Federación Universitaria. Seura nousi nopeasti perustamisensa jälkeen maan huipulle ja se on maan menestynein jalkapalloseura. ==Lähteet== Luokka:Perulaiset jalkapalloseurat Luokka:Vuonna 1924 perustetut urheiluseurat Luokka:Lima
Salisbury (Maryland)

Salisbury on kaupunki Wicomicon piirikunnassa Marylandissa Yhdysvalloissa ja myös piirikunnan hallinnollinen pääkaupunki (county seat).() Se on Marylandin Eastern Shoren alueen suurin kaupunki. Väkiluku oli 30 343 vuoden 2010 väestönlaskennassa. Salisbury on Salisbury, Maryland-Delaware-metropolin tilastoalueen pääkaupunki (principal city). Kaupunki on Delmarvan niemimaan keskus ja käyttää tunnusta "Rannikon hyvinvoiva puoli". Salisburyn lähellä ovat kaupungit Baltimore (171 km), Washington (192 km), Philadelphia (206 km), Norfolk (206 km) ja Wilmington (154 km). ==Lähteet== == Aiheesta muualla == Luokka:Marylandin kaupungit
Carmageddon

Carmageddon on Stainless Softwaren kehittämä ja SCi Gamesin julkaisema ajopeli. Peli on julkaistu vuonna MS-DOSille ja myöhemmin useille muille alustoille. ==Pelaaminen== Pelissä ajetaan radoilla, jotka sijaitsevat erilaisissa ympäristöissä kuten kaupungissa, kaivoksessa tai teollisuusalueella. Rata pitää suorittaa tietyssä ajassa, mutta lisäaikaa saa esimerkiksi kanssakilpailijoiden autoja vahingoittamalla tai ihmisten päälle ajamalla, etenkin jos sen tekee näyttävästi sivuluisussa. Kilpailun voi voittaa ajamalla radan loppuun asti, romuttamalla kaikki kanssakilpailijat tai tappamalla kentän kaikki jalankulkijat. == Kiistat == Peli oli julkisuudessa etenkin siinä esiintyneen väkivallan takia, jossa jalankulkijoiden päälle ajamisesta sai pisteitä näyttävyyden mukaan ja verta käytettiin efektinä runsaasti. Saksassa ja Englannissa peli julkaistiin sensuroituna versiona, jossa jalankulkijat oli korvattu zombeilla ja roboteilla ja veri oli vastaavasti vihreää tai mustaa öljyä. Brasiliassa pelin julkaisu kiellettiin kokonaan. SCI Games voitti oikeusjutun British Board of Film Classificationia (BBFC) vastaan, joka ei antanut pelille luokitusta. Peli oli ensimmäinen, jolle BBFC ei antanut luokitusta. ==Vastaanotto== Peli sai GameSpotin arvostelussa arvosanaksi 8.8/10. Pelin pisteet Game Rankings -kerääjäsivustolla ovat 89.60%. ==Lähteet== == Aiheesta muualla == * Luokka:Vuoden 1997 videopelit Luokka:Ajopelit Luokka:Android-pelit Luokka:IOS- pelit Luokka:Mac OS -pelit Luokka:MS-DOS-pelit Luokka:PlayStation-pelit Luokka:Windows-pelit Luokka:Symbian-pelit Luokka:Interplay Entertainmentin videopelit‎
Błędówin aavikko

Błędówin aavikko () on aavikko Sleesian voivodikunnassa Etelä-Puolassa. Aavikko on Keski-Euroopan laajin, noin 20 neliökilometrin laajuinen. Aavikko syntyi metsänhakkuun tuloksena 1200-luvulla. 1960-luvulla alueelle istutettiin mäntyä, punatammea ja huurrepajua, minkä myötä noin 32 neliökilometrin laajuinen aavikkoalue on kutistunut huomattavasti. ==Lähteet== ==Aiheesta muualla== Luokka:Euroopan aavikot Luokka:Puolan maantiede Luokka:Sleesian voivodikunta
Avoimen tiedon keskus

Avoimen tiedon keskus (Open Science Centre) on vuoden 2017 alussa toimintansa aloittanut Jyväskylän yliopiston erillislaitos, jossa työskentelee noin 80 henkeä. == Historia == Avoimen tiedon keskus on muodostettu Jyväskylän yliopiston kirjastosta ja Jyväskylän yliopiston tiedemuseosta (kulttuurihistoriallinen- ja luonnontieteellinen osasto). Lisäksi se sai vastuulleen yliopistossa ilmestyvien lehtien kustantamisen. == Toiminta == Toiminnallisesti Avoimen tiedon keskus on jaettu kolmeen vastuualueeseen, joita ovat kirjasto, tiedemuseo ja avoin julkaiseminen. Perinteisten kirjasto- ja museotoimintojen lisäksi keskuksen tehtävänä on edistää tiedon avoimuutta. == Johtajat == * Ari Muhonen 2017–2021 * Pekka Olsbo 2021–2023 * Irene Ylönen 2024– == Julkaisut == Jyväskylän yliopiston yksiköiden oma julkaisutoiminta on aktiivista ja avointa, ja sitä ohjaavat JYU:n julkaisuperiaatteet. Yksiköt julkaisevat omia julkaisusarjojaan sekä itsenäisiä raportteja ja katsauksia tutkimustoimintaansa ja hankkeisiinsa liittyen. Lisäksi Avoimen tiedon keskus julkaisee kaikille yliopiston yhteisiä, avoimia verkkojulkaisusarjoja: * JYU Dissertations. Väitöskirjasarja * JYU Reports. Raporttisarja yliopiston yksiköissä toteutettujen hankkeiden väli- ja loppuraporteille * JYU Studies. Vertaisarvioituja monografioita ja kokoomateoksia. == Lähteet == == Aiheesta muualla == * Avoimen tiedon keskus * Kirjasto * Tiedemuseo * Avoin julkaiseminen Luokka:Jyväskylän yliopisto
Federico Grabich

Federico Grabich (s. 26. maaliskuuta 1990 Casilda, Santa Fen maakunta) on argentiinalainen uinnin MM-mitalisti ja Pan-Amerikan kisojen voittaja. Hän on pituudeltaan 193 cm. Grabich sijoittui junioreiden MM-kilpailuissa 2008 viidenneksi 50 metrin selkäuinnissa. Guadalajaran Pan-Amerikan kisoissa 2011 hän saavutti pronssia 4 × 100 m sekauintiviestissä sekä oli viides 100 metrin selkäuinnissa ja kahdeksas 50 metrin vapaauinnissa. Barcelonan MM-kilpailuissa 2013 hän oli 50 metrin selkäuinnissa kymmenes. Grabich saavutti Toronton Pan- Amerikan kisoissa 2015 kultaa 100 metrin vapaauinnissa ajalla 48,26 ja hopeaa 200 metrin vapaauinnissa ajalla 1.47,62. Lisäksi hän oli viides 100 metrin selkäuinnissa ja kuudes 50 metrin vapaauinnissa. Saman vuoden Kazanin MM- kilpailuissa hän saavutti pronssia 100 metrin vapaauinnissa ajalla 48,12. 200 metrin vapaauinnissa hän sijoittui 11:nneksi. == Lähteet == Luokka:Argentiinalaiset uimarit Luokka:Vuonna 1990 syntyneet Luokka:Elävät henkilöt
Óscar Muñoz

Oscar Luis Muñoz Oviedo (s. 9. toukokuuta 1993 Valledupar, Cesar) on kolumbialainen taekwondon olympiamitalisti. Hän on pituudeltaan 178 cm. Muñoz saavutti Lontoon olympialaisissa 2012 pronssia 58 kg:n painoluokassa. Voitettuaan algerialaisen Mokdad El-Yaminen pistein 8–1 ja Jemenin Tameem Al- Kubati 14–2, hän hävisi välieräottelussa espanjalaiselle Joel Gonzálezille 4–13. Pronssiottelussa Muñoz voitti Thaimaan Pen-ek Karaketin pistein 6–4. Rio de Janeiron olympialaisissa 2016 hän karsiutui samassa painoluokassa ensimmäisen ottelun jälkeen hävittyään portugalilaiselle Rui Bragançalle 4–14. Muñoz on saavuttanut taekwondon Pan-Amerikan mestaruuskilpailujen 58 kg:n painoluokassa hopeaa 2016 sekä pronssia 2010 ja 2012. == Lähteet == Luokka:Kolumbialaiset taekwondoinit Luokka:Kolumbialaiset olympiamitalistit Luokka:Vuonna 1993 syntyneet Luokka:Elävät henkilöt
Wireshark

Wireshark on ilmainen avoimen lähdekoodin pakettianalysaattori. Sen avulla on mahdollista kaapata, tallentaa ja analysoida tietoliikennettä. Ohjelmiston nimi oli alun perin Ethereal, mutta se muutettiin tekijänoikeussyistä Wiresharkiksi toukokuussa 2006. Wireshark toimii useimmilla alustoilla, kuten Linux, Windows, OS X, UNIX ja se on rekisteröity GNU GPL-lisenssillä. Wiresharkia on mahdollista käyttää tcpdumpilla kerättyjen tietojen analysointiin myöhemmin jos laitteessa ei voi käyttää Wiresharkia. == Lähteet == == Aiheesta muualla == Luokka:Verkon analysointiohjelmat Luokka:Vapaat ohjelmistot Luokka:Vuoden 1998 ohjelmistot
Hard to Explain

Hard to Explain on yhdysvaltalaisen rockyhtye The Strokesin debyyttisingle, joka julkaistiin 25. kesäkuuta 2001. ”Hard to Explain” nousi Britannian singlelistalla parhaimmillaan sijalle 16. == Kappaleet == === 7 tuuman vinyylijulkaisu === # # === CD-julkaisu === # # # # == Lähteet == Luokka:Vuoden 2001 kappaleet Luokka:The Strokesin kappaleet
Sohyang

Kim So-hyang eli Sohyang (s. 5. huhtikuuta 1978) on eteläkorealainen laulaja jolla on sopraanon ääniala. Sohyang on tullut tunnetuksi lukuisista esiintymisistään televisiossa ja häntä pidetään teknisesti taitavana laulajana. Sohyang on opiskellut ranskan kieltä Kyunghee-yliopistossa. Sohyang on ääninäytellyt Disney-elokuva Moanan koreankielisessä versiossa. Luokka:Eteläkorealaiset laulajat Luokka:Vuonna 1978 syntyneet Luokka:Elävät henkilöt
Tasavallan päivä (Intia)

Tasavallan päivä on Intian perustuslain voimaantulon vuosipäivä, 26. tammikuuta. Intian perustuslaki tuli voimaan sanottuna päivänä vuonna 1950. Laki korvasi vuonna 1935 annetun lain Intian hallituksesta () Perustuslain hyväksyi Intian perustuslakia säätävä kokous 26. marraskuuta 1949, ja se astui voimaan 26. tammikuuta 1950 samanaikaisesti demokraattisen hallintojärjestelmän kanssa, ja se vahvisti lopullisesti, että Intia on itsenäinen tasavalta. Päivä valittiin lain voimaantulopäiväksi, koska samana päivänä vuonna 1930 Intian kansalliskongressi oli julistanut Intian itsenäiseksi (Purna Swaraj) ja hylännyt brittihallinnon sen sijaan tarjoaman dominion aseman. Päivä on yksi Intian virallisista juhlapäivistä, joista kaksi muuta ovat itsenäisyyspäivä ja Gandhi Jayanti. ==Lähteet== Luokka:Intialaiset juhlapäivät
Tasavallan päivä

Tasavallan päivä on monissa maissa sen juhlistamiseksi, milloin maasta tuli tasavalta. Muita vastaavia kansallisia juhlapäiviä ovat itsenäisyyspäivä ja kansallispäivä. * Filippiinien tasavallan päivä * Intian tasavallan päivä * Kazakstanin tasavallan päivä * Nepalin tasavallan päivä * Nigerin tasavallan päivä * Pohjois-Makedonian tasavallan päivä * Turkin tasavallan päivä * Festa della Repubblica, Italian tasavallan päivä Luokka:Kansalliset juhlapäivät
Neon (täsmennyssivu)

Neon voi viitata johonkin seuraavista: * neon, alkuaine * Neon, ohjelmointikieli * Neon, Negative-yhtyeen albumi * Chrysler Neon, automalli * Neon, hyppyhämähäkkien heimoon kuuluva suku * NEON, ARM-suorittimien käskykantalaajennus * neonvalo, valomainosten tyyppi
Last Nite

Last Nite on yhdysvaltalaisen rockyhtye The Strokesin kappale, joka julkaistiin toisena singlenä yhtyeen debyyttialbumilta Is This It 5. marraskuuta 2001. ”Last Nite” nousi Britannian singlelistalla parhaimmillaan sijalle 14. == Kappaleet == === Yhdysvaltojen ja Britannian julkaisu === # # === Australian julkaisu === # # # # == Lähteet == Luokka:Vuoden 2001 kappaleet Luokka:The Strokesin kappaleet
Pasir Risin metroasema

Pasir Ris on Singaporen Mass Rapid Transit -metrojärjestelmän asema Pasir Risissä Singaporen itäisellä suuralueella. Se avattiin 16. joulukuuta 1989. Se on East West Linen itäinen pääteasema. == Junat == Pääteasema Ensimmäinen juna Viimeinen juna ma – la su & yleinen vapaa joka päivä East West Line EW33 Pasir Ris 5:28 5:54 23:23 thumb|left|Aseman sisäänkäynti. == Lähteet == == Aiheesta muualla == * Pasir Risin metroasema Singaporen liikennelaitoksen sivuilla Luokka:Mass Rapid Transitin asemat
Oxyporus

Oxyporus voi tarkoittaa * Oxyporus, sienisuku, vaahterankäävät * Oxyporus, hyönteissuku, tattiaiset, esimerkiksi mustatattiainen
Someday

Someday tarkoittaa seuraavia asioita: * ”Someday” Mariah Careyn kappale. * ”Someday” The Strokesin kappale.
Someday (The Strokesin kappale)

Someday on yhdysvaltalaisen rockyhtye The Strokesin kappale, joka julkaistiin kolmantena singlenä yhtyeen debyyttialbumilta Is This It 23. syyskuuta 2002. ”Someday” nousi Britannian singlelistalla parhaimmillaan sijalle 27. == Kappaleet == # # # # == Lähteet == Luokka:Vuoden 2001 kappaleet Luokka:The Strokesin kappaleet
Karstalanka

Karstalanka on lyhytkuituisesta ja kiharasta karstavillasta karstattua ja kehrättyä lankaa. Karstavilla tarkoittaa lampaasta leikattua villaa, joka soveltuu karstavillakehräämön raaka-aineeksi ja vanutettavaksi. Langan kuitumateriaalina käytetään lyhyttä ja karkeaa joko isokiharaista tai suoraa villaa, jota ei kammata eli poisteta kampakoneella määrämittaa lyhyempiä kuituja pois kuten kampalangan valmistuksessa. Karstalangan raaka-aineena on käytetty villan ohella villalumppua (hylättyjä villaisia kankaita ja vaatteita), kampavillan lyhytkuituista kehruujätettä, karvoja ja tekokuituja. Koska karstalangan kuidut eivät ole suoria ja yhdensuuntaisia, näyttää lanka pörröiseltä. Sitä käytetään erityisesti vanutettavien kankaiden kutomiseen. Karstavillalangat ovat tavallisesti kertaamattomia eli niitä ei ole valmistettu kiertämällä kahta tai useampaa ohuempaa lankaa toistensa ympäri. Puhe- ja kauppakielessä karstalangalla tarkoitetaan yleensä karstavillalankaa. ==Lähteet== Luokka:Tekstiilien raaka-aineet
All for Love

All for Love on Bryan Adamsin, Robert "Mutt" Langen ja Michael Kamenin tekemä kappale The Three Musketeers -elokuvan soundtrackille. Kappaleen esittivät Bryan Adams, Rod Stewart ja Sting. Kappale julkaistiin CD-singlenä Yhdysvalloissa 16. marraskuuta 1993. Se oli maailmanlaajuinen hitti yltäen listaykkösiksi ympäri Eurooppaa ja Pohjois-Amerikkaa. Kappaleen nimi sai inspiraationsa muskettisoturien tunnuslauseesta: "Yksi kaikkien, ja kaikki yhden puolesta" ("All for one, and one for all"). ==Listasijoitukset== Yhdysvalloissa kappale ylsi sijalle yksi Billboard Hot 100 -listalla 22. tammikuuta 1994. Se pysyi listaykkösenä kolme viikkoa.The Billboard Book of Number One hits (fifth edition) Se myi 1,2 miljoonaa kappaletta Yhdysvalloissa ja sai RIAA:lta platina -serifikaatin. ===Parhaat sijoitukset=== Listat 1993-1994 Paras sijoitus Australia (ARIA) 1 Itävalta (Ö3 Austria Top 40) 1 Belgia (Ultratop 50 Flanders) 2 Kanada (RPM) 1 Tanska (IFPI) 1 Eurooppa (Eurochart Hot 100)Hits of the World: Eurochart Hot 100 (IFPI/Nielsen Marketing Research) 02/19/94". Billboard. Nielsen Business Media. 106 (8): 47. February 19, 1994. ISSN 0006-2510 1 Suomi (Suomen virallinen lista) 1 Ranska (SNEP) 7 Saksa (Official German Charts) 1 Irlanti (IRMA) 1 Italia (FIMI) 1 Japani (Oricon) 1 Alankomaat (Dutch Top 40) 3 Uusi-Seelanti (Recorded Music NZ) 5 Norja (VG-lista) 1 Espanja (AFYVE) 17 Ruotsi (Sverigetopplistan) 1 Sveitsi (Schweizer Hitparade) 1 Iso-Britannia (The Official Charts Company) 2 US Billboard Hot 100 1 US Billboard Adult Contemporary 4 US Billboard Top 40 Mainstream 1 ===Vuoden lopun listat=== Vuoden lopun listat (1994) Sijoitus U.S. Billoboard Hot 100 8 ===Vuosikymmenen lopun listat=== Listat (1990-1999) Sijoitus U.S. Billboard Hot 100 69 ==Lähteet== ===Viitteet=== Luokka: Vuoden 1993 kappaleet Luokka: Bryan Adamsin kappaleet Luokka:Billboard Hot 100 -listan ykköset
Kjetil Dammen

Kjetil Hagtvedt Dammen (s. 14. syyskuuta 1983) on norjalainen maastohiihtäjä. Hän on erikoistunut pitkille matkoille. == Ski Classics == Dammen on kilpaillut Ski Classics -sarjassa sen ensimmäisestä kaudesta 2011 lähtien. Hän edustaa Team LeasePlania. Yksittäisessä osakilpailussa hän on parhaimmillaan ollut neljäs König Ludwig Laufissa kaudella 2013.http://www.vismaskiclassics.com/standings_total?personID=3420159 Kokonaiskilpailussa Dammen on ollut parhaimmillaan yhdeksäs kaudella 2012. === Sijoitukset kokonaiskilpailussa === http://www.vismaskiclassics.com/standings_total Kausi Kokonaiscup Sprintticup 2011 23 -- 2012 9 7 2013 12 -- 2014 17 -- 2014–2015 21 -- 2015–2016 13 12 == Muut kilpailut == Dammen ei ole kilpaillut maailmancupissa. Skandinavia Cupissa hän kilpaili vuosina 2007–2012 ollen parhaimmillaan kuudes Tolgassa 15 kilometrin vapaan hiihtotavan kisassa 5. tammikuuta 2008. NM-kilpailuissa Dammen on ollut parhaimmillaan kahdeksas 50 kilometrin vapaan hiihtotavan kisassa Rørosissa 2009. == Lähteet == Luokka:Norjalaiset maastohiihtäjät Luokka:Vuonna 1983 syntyneet Luokka:Elävät henkilöt
Tasha Taylor

Tasha Taylor on yhdysvaltalainen blues- ja soullaulaja, lauluntekijä ja näyttelijä. Hän on julkaissut kolme soololevyä ja esiintynyt Dan Aykroydin ja Jim Belushin vetämillä The Blues Brothers -kiertueilla.Tasha Taylor IMDb.com. Taylorin isä oli laulaja Johnnie Taylor, jonka kappale ”Disco Lady” oli neljä viikkoa Billboard Hot 100 -listan ykkösenä vuonna 1976.Disco Lady by Johnnie Taylor Songfacts.com. Näyttelijänä Tasha Taylor on esiintynyt muun muassa televisiosarjojen House ja Ruma Betty jaksoissa. Suomalainen blueslaulaja Ina Forsman on esiintynyt Tasha Taylorin kanssa Ruf-levymerkin järjestämällä Blues Caravan -kiertueella Yhdysvalloissa ja Euroopassa.Blues Caravan 2016 at the Boom Boom Club Ukblues.org. Suomessa Blues Caravan kiersi Helsingissä, Tampereella, Lahdessa ja Turussa. Huhtikuussa 2017 Taylor konsertoi Malmitalolla Helsingissä.Malmitalo – Tapahtumat Malmitalo.fi. ==Diskografia== ===Sooloalbumit=== * Revival (2008) * Taylormade (2011) * Honey for the Biscuit (2016) ==Lähteet== * An interview with Soul Express === Viitteet === ==Aiheesta muualla== * Virallinen sivusto Luokka:Yhdysvaltalaiset laulaja- lauluntekijät Luokka:Syntymävuosi puuttuu Luokka:Elävät henkilöt
Mesiviitta

Mesiviitta on kukan tai mykerön pinnassa oleva kuvio tai kuviointi, jonka tarkoituksena on ohjata mettä hakevaa eläintä, tyypillisesti hyönteistä, meden luo. Mettä hakeva eläin saattaa samalla pölyttää kukan. Aina mettä ei kuitenkaan ole. Esimerkiksi neidonkenkä huijaa pölyttäjiä houkuttelemalla ne etsimään siitepölyä kukan huulissa olevista keltaisista heteitä muistuttavista karvoista, joissa sitä ei ole. Sen jälkeen pölyttäjä seuraa sinertävänpunaisia mesiviittoja kukan sisään kannuksiin ja saa selkäänsä kaksi siitepölymyhkyä, joiden kanssa se käy pölyttämässä seuraavia neidonkengän kukkia. Neidonkenkä kukkii aikaisin, jolloin ei juurikaan ole muita kukkia, joista löytäisi mettä. Teriöltään säteittäissymmetrisissä kukissa ja mykeröissä mesiviitat muodostavat usein ympyrämäisen tai maalitaulumaisen kuvion, joka ohjaa mettä hakevaa pölyttäjää meden luo. Teriöltään torvimaisissa ja huulimaisissa kukissa mesiviitat voivat olla viivamaisia kuvioita, jotka ohjaavat kukan pohjalle. Mesiviittojen näkemiseen saatetaan tarvita kykyä nähdä ultraviolettivalon aallonpituuksia, jolloin ne eivät näy ihmissilmälle ilman apuvälineitä. Kun kukassa ei ole enää mettä, muuttaa se mesiviittojen väriä niin, etteivät ne näy enää. == Lähteet == == Aiheesta muualla == * * Luokka:Kukat Luokka:Kasviekologia
Dalia Contreras

Dalia Contreras (s. 20. syyskuuta 1983 Cabudare, Lara, Venezuela) on venezuelalainen taekwondoin ja olympiamitalisti. Hän voitti pronssia Pekingissä 2008 naisten alle 49-kiloisten sarjassa. Voitettuaan Saksan Sümeyye Manzin pistein 4–2 ja Yhdysvaltain Charlotte Craigin 3–2, hän hävisi tasapisteisiin 2–2 päättyneen välieräottelun thaimaalaista Buttree Puedpongia vastaan. Pronssiottelussa hän voitti Kenian Mildred Alangon pistein 1–0. Contreras oli osallistunut myös edeltäviin, Ateenassa vuonna 2004 järjestettyihin kesäolympialaisiin ja sijoittunut kahdeksanneksi. Contreras saavutti MM-kilpailuissa pronssia 47 kg:n painoluokassa 2001 ja 2003. Hän voitti Pan-Amerikan-mestaruuden 47-kiloisissa vuonna 2000. Pan-Amerikan kisoissa hän saavutti hopeaa 49 kg:n sarjassa 2003. == Lähteet == Luokka:Elävät henkilöt Luokka:Vuonna 1983 syntyneet Luokka:Venezuelalaiset olympiamitalistit Luokka:Venezuelalaiset taekwondoinit
Ingrid Goes West

Ingrid Goes West on vuonna 2017 ensi-iltansa saanut yhdysvaltalainen musta komediaelokuva, jonka on ohjannut Matt Spicer. Sen päärooleissa esiintyvät Aubrey Plaza ja Elizabeth Olsen. Elokuva kertoo epävakaasta Ingridistä (Plaza), joka muuttaa Los Angelesiin tavatakseen Instagram-malli Taylor Sloanen (Olsen), johon hänellä on pakkomielle. Ingrid Goes West sai ensi- iltansa Sundancen elokuvajuhlilla tammikuussa 2017. Tuotantoyhtiö Neon osti elokuvan levitysoikeudet Pohjois-Amerikassa, ja sen ensi-ilta Yhdysvalloissa oli 11. elokuuta 2017. == Rooleissa == == Lähteet == == Aiheesta muualla == * Luokka:Vuoden 2017 yhdysvaltalaiset elokuvat Luokka:Yhdysvaltalaiset mustan komedian elokuvat Luokka:Yhdysvaltalaiset independent-elokuvat
Darja

{{etunimi|nimi = Darja |nimipäivä-s=– |nimipäivä-r=– |nimipäivä-o=19. maaliskuuta |muunnelmat=Tarja |vastineet= Darja on naisen etunimi. Se on muunnos nimestä Daria, joka on Darius-nimisen naispuolinen vastine. Darius taas on latinalaistettu muoto muinaisen Persian hallitsijoiden nimestä Dārayavahush, joka tunnetaan paremmin kreikkalaisessa muodossa Dareios (Δαρειος). Nimi Dārayavahush on yhdistetty persian kielen omistamista ja hyvää merkitsevistä sanoista. Suomessa nimi Darja on annettu vuoden 2019 loppuun mennessä noin 270 henkilölle.. Samaa alkuperää on suomalainen naisennimi Tarja. == Tunnettuja Darja-nimisiä == * Darja Apahontšitš (s. 1985), venäläinen opettaja, valokuvaaja ja performanssitaiteilija * Darja Bilodid (s. 2000), ukrainalainen judon maailmanmestari * Darja Domratšava (s. 1986), valkovenäläinen ampumahiihtäjä * Darja Dugina (1992-2022), venäläinen toimittaja ja poliittinen aktivisti * Darja Jurkevitš (s. 1988), valkovenäläinen ampumahiihtäjä * Darja Kasatkina (s. 1997), venäläinen tennispelaaja * Darja Klišina (s. 1991), venäläinen pituushyppääjä * Darja Pištšalnikova (s. 1985), venäläinen kiekonheittäjä * Darja Poljudova (s. 1989), venäläinen kansalaisaktivisti * Darja Safonova (s. 1981), venäläinen 400 metrin juoksija * Darja Nikolajevna Saltykova (1730–1801), venäläinen sarjamurhaaja * Darja Saville, o.s. Gavrilova (s. 1994), venäläis- australialainen tennispelaaja * Darja Semjonova (s. 2002), turkmenistanilainen uimari * Darja Serenko (s. 1993), venäläinen runoilija, feministi ja sodanvastainen aktivisti * Darja Šmeljova (s. 1994), venäläinen ratapyöräilyn maailmanmestari * Darja Storožilova (s. 1993), venäläinen maastohiihtäjä * Darja Virolainen (s. 1989), venäläinen ampumahiihtäjä == Kuvitteellisia Darja- nimisiä == * Darja, tv-sarjassa Pasila 2.5 – The Spin-Off == Lähteet == Luokka:Etunimet
Wind River

Wind River voi tarkoittaa seuraavia: * Wind River, joki Kanadassa * Wind River, vuoden 2017 elokuva * Wind River Systems, ohjelmistoyhtiö
Peukaloruuvi (tv-ohjelma)

Peukaloruuvi oli Yleisradion TV1:ssä 1960-luvun lopulla esittämä haastatteluohjelma. Siinä käytettiin ensimmäisen kerran ns. "revolverihaastattelu"-tyyliä Suomen televisiossa. Ohjelman toimittajiin kuuluivat mm. Seppo Tikka ja Pentti Lumme. == Lähteet == Luokka:Suomalaiset keskusteluohjelmat
C99

C99 (ent. C9X) on C-kielen versio, joka on ISO-standardi ISO/IEC 9899:1999 (1999). Versio laajentaa C90 (1990) ominaisuuksia. Versio on korvattu C11 (2011) versiolla. Standardissa on määritelty tukea eräissä muissa kielissä yleistyneille toiminnoille ja mm. päivitetty tietotyyppien tukea. Standardille on julkaistu kolme korjausta: * ISO/IEC 9899:1999/Cor 1:2001https://www.iso.org/standard/35952.html * ISO/IEC 9899:1999/Cor 2:2004https://www.iso.org/standard/41326.html * ISO/IEC 9899:1999/Cor 3:2007https://www.iso.org/standard/50510.html == Ominaisuudet == Uudessa standardissa on lisätty ja kehitetty ominaisuuksia: * inline funktioiden tuki * uusia datatyyppejä tyyppijärjestelmään: `long long int`, boolean-tietotyyppi `bool`, sekä `complex` tietotyyppi * `restrict`-avainsana muuttujien optimointia varten * C++ tyyppiset //-alkuiset kommentit * muuttujia ei tarvise määritellä enää lohkon alussa * automaattisen taulukkomuuttujan varaus parametrin avulla (ns. VLA, Variable Length Array) * makrot vaihtelevanpituisin argumentein * uusia funktiokirjastoja ``, ``, ``, `` ja funktioita kuten `snprintf` * määritellyn levyiset kokonaisluvut * parannettu tuki IEEE-liukuluvuille * escape-koodit Unicode-merkeille C99 vaatii toteutusta antamaan diagnostiikan kun tietotyyppinä on implisiittisesti kokonaislukutyyppi `int`. Esimerkiksi ennen C99:ää voi olla: extern x; f(y) { register z = g(x) + y; return z; } .. jossa `x`, `y` ja `z` käsiteltiin tyyppinä `int`. == Joustavat taulukot == C99:ssä on määritelty joustavan kokoiset taulukkojäsenet viimeisenä elementtinä `struct`-tietueille, joilla on useampi kuin yksi nimetty jäsenmuuttuja. Joustavat taulukot ovat määritellään tyhjänä indeksinä, jolla viitataan muuttuvapituiseen tietoon muodossa taulukon_tunniste[]. Esimerkiksi: struct Foo { int a; int b[]; }; .. jossa `b` on muuttuvapituinen taulukko. Koska muuttuvapituinen taulukko on epätäydellinen tyyppi sen kokoa ei saa selville `sizeof`-operaattorilla. Aiemmin on käytetty yhden elementin pituisia taulukkoja. GCC-kääntäjässä on laajennus, joka tukee nolla-pituisia taulukkoja sekä se tukee C99-standardin mukaisia joustavia taulukkoja. Joustavilla taulukoilla voidaan välttää tiettyjä virheitä. == Lähteet == == Aiheesta muualla == * Final version of the C99 standard with corrigenda TC1, TC2, and TC3 included, formatted as a draft * Rationale for International Standard—Programming Languages—C Revision 5.10 Luokka:C
Kometfabriken

Kometfabriken on suomenruotsalainen vuonna 2002 perustettu pop-yhtye. Vaasasta kotoisin oleva Kometfabriken sai levytys-sopimuksen EMI:n kanssa Suomessa huhtikuussa 2005. Yhtyeen esikoisalbumi Kometfabriken julkaistiin vuonna 2006. Yhtyeen vuonna 2005 julkaisema single ”Gott Nytt År” saavutti ensimmäisen sijan suomen virallisella singlelistalla. ==Jäsenet== * Björn Höglund - kitara * Anders Höglund - koskettimet * Fredrik Furu - laulu * Jimmy Westerlund - kitara ==Lähteet== Luokka:Suomenruotsalaiset yhtyeet
Filippa Fleming

Filippa Eerikintytär Fleming (k.1578) oli suomalainen aatelisnainen ja maanomistaja. Hän oli amiraali, valtaneuvos, Etelä-Suomen laamanni Erik Flemingin ja Hebbla Siggentyttären Sparren tytär sekä Joakim Flemingin ja muun muassa Nokinenänä ja rautamarskina tunnetun Klaus Flemingin (n. 1535–1597) sisar. Hän kuoli naimattomana. Fleming syntyi 1530-luvulla, oletettavasti jossain isänsä omistamista monista kartanoista, joko Siuntion Suitiassa tai Paraisten Kuitiassa. Hän peri vanhempiensa kuoltua Pöytyällä sijaitsevan Yläneen kartanon, paljon käteistä rahaa sekä Ruotsissa sijaitsevia maatiloja. Hän on erityisen tunnettu testamentistaan, jota pidetään tärkeänä historiallisena dokumenttina Suomen historiassa. Hän testamenttasi vuonna 1578 Yläneen Juhana III:lle, Ruotsissa omistamansa maat veljentyttärelleen Annalle ja kaiken irtaimen silloiselle kihlatulleen Knut Jönsson Kurckille. Hänen testamenttinsa oli poikkeuksellinen, koska sen oli tehnyt naimaton nainen ja koska hän vaati siinä perintölain poikkeusta olla jättämättä omaisuutta veljelleen, mikä myös hyväksyttiin. == Lähteet == * * * * * Luokka:Suomalaiset aateliset Luokka:Syntymävuosi tuntematon Luokka:Vuonna 1578 kuolleet
ACC-oksidaasi

ACC-oksidaasi eli 1-aminosyklopropaani-1-karboksylaattioksidaasi on entsyymi, joka hapettaa 1-aminosyklopropaanikarboksyylihapon eteeniksi. Entsyymiä esiintyy kasveissa ja se osallistuu eteenin tuottajana muun muassa kasvien hedelmien kypsymiseen. ACC-oksidaasin EC-numero on EC 1.14.17.4. ==Toiminta== Rakenteeltaan ACC-oksidaasi on monomeeri ja entsyymin molekyylimassa on noin 35-39 kDa. ACC-oksidaasi vaatii koentsyymeikseen askorbiinihappoa ja rautaa. Isoaskorbiinihappo voi toimia koentsyyminä askorbiinihapon sijaan, mutta tällöin entsyymin toiminta ei ole yhtä tehokasta. ACC-oksidaasi vaatii toimiakseen myös hiilidioksidia, joka mahdollisesti muodostaa entsyymin lysiiniaminohappojen sivuketjujen kanssa karbamaattiryhmiä, jotka koordinoituvat rauta-atomeihin. Hapettimena reaktiossa toimii happi. ACC- syntaasin katalysoiman reaktion reaktiomekanismista ei ole täyttä varmuutta. Entsyymi muodostaa mahdollisesti 1-aminosyklopropaani-1-karboksyylihaposta N-hydroksyylijohdannaisen, joka hajoaa eteeniksi, vedeksi, hiilidioksidiksi ja syanoformiaatti-ioneiksi, jotka ovat epästabiileja ja hajoavat syanidi- ioneiksi ja hiilidioksidiksi. Askorbiinihappo hapettuu reaktiossa dehydroaskorbiinihapoksi. Eräiden kasvien kasvua säätelevien maatalouskemikaalien esimerkiksi proheksadionikalsium ja trineksapakki-etyyli voivat toimia askorbiinihapon rakenteen matkijoina ja estää ACC-oksidaasin toimintaa. Niiden teho perustuu osittain tähän.Wilhelm Rademacher & Lutz Brahm: Plant Growth Regulators, Ullmann's Encyclopedia of Industrial Chemistry, John Wiley & Sons, New York, 2010. Viitattu 26.1.2017 ==Lähteet== Luokka:Oksidoreduktaasit
Rantalan harkkohytti

Rantalan (Hagan) harkkohytti sijaitsi Kortesjärvellä Rantalan kylässä Purmojoen varrella. Harkkohytti oli toiminnassa vuosina 1825–1852.Museoviraston kulttuuriympäristön rekisteriportaali : Kauhava, Rantalan harkkohytti Harkkohytin perustivat ilmeisesti paikalliset talonpojat. Se käytti raudan valmistukseen Palo- ja Purmojärvistä nostettua järvimalmia sekä Purmojärven kylässä sijainneiden Kontiaisen ja Skåtterin talojen mailta kerättyä suomalmia. Harkkohytin omistajaksi tuli 1830-luvulla kauppias Gustaf Adolf Lindqvist joka teki pieniä uudistuksia laitokseen. Viimeisinä aikoina harkkohytti oli pitkiä aikoja käyttämättä. Harkkohytin läheisyydessä oli myös muita teollisuuslaitoksia. Kauppias Lindqvistin harkkohytiltä noin puolen kilometrin päähän alavirtaan perustama lumppupaperitehdas sai privilegionsa 1846 ja se toimi vuosina 1848–1856/1859. Harkkohytin pohjoispuolella saattoi toimia lyhyen aikaa kaakeli-, fajanssi- ja saviruukkutehdas jolle Carl Jacob ja Abraham August saivat privilegion vuonna 1862. Alueella toimi pisimpään vesimylly ja saha. Rantalan harkkohytistä ei ole säilynyt maan päällä näkyviä jäänteitä, ruukin padon paikka näkyy kuitenkin vielä koskessa. Joenuoma on entisen paperitehtaan kohdalla muuttunut ja entiselle harkkohytin paikalle on jokea ruopattaessa kasattu maata. Harkkohytin perustukset olivat näkyvissä vielä 1980-luvun alussa mutta ne ovat sittemmin jääneet pengerretyn rantanurmikon alle. == Lähteet == Luokka:Suomen ruukit Luokka:Kortesjärvi Luokka:Kauhavan rakennukset ja rakennelmat
Matias Riikonen

Matias Riikonen (s. 1989 Helsinki) on suomalainen kirjailija. Hän on julkaissut yhteensä viisi kirjaa. == Ura == Riikonen on käynyt Oriveden Opiston kirjoittajalukion ja opiskellut kotimaista kirjallisuutta Helsingin yliopistossa. Esikoisromaani Nelisiipinen lokki kuvaa yhden vuorokauden tapahtumia koulurakennuksessa ja sen liepeillä. Romaani käsittelee halua ja kaipausta sekä ihmisten, koneiden ja kuvien välisiä rajoja. Teos oli ehdolla Helsingin Sanomien kirjallisuuspalkinnon saajaksi. Toinen romaani Suuri fuuga julkaistiin yhdessä proosavihko Kiertoradan kanssa vuonna 2017. Ne voittivat samana vuonna Kalevi Jäntin kirjallisuuspalkinnon. Molemmat teokset lainaavat muotonsa klassisesta musiikista. Suuri fuuga käsittelee suomalaisen muinaisuuden kaukaisuutta ja tulevaisuuden vierautta. Kiertorata kuvaa kahden junasiivoojan ajatuksia heidän kiirehtiessään läpi vaunujen ollen samalla miniatyyrikuva teollisesta ajasta ja luonnonvarojen hupenemisesta. Romaani Matara oli ehdokkaana vuoden 2021 Finlandia-palkinnon saajaksi. Teos sai vuoden 2021 Tulenkantaja-palkinnon. == Tuotanto == * Nelisiipinen lokki. Helsinki: Gummerus 2012. ISBN 978-951-20-8758-7 * Suuri fuuga. Helsinki: Aula & Co 2017. ISBN 978-952-7190-42-5 * Kiertorata. Helsinki: Aula & Co 2017. ISBN 978-952-7190-43-2 * Iltavahtimestarin kierrokset. Helsinki: Teos 2019. ISBN 978-951-851-965-5 * Matara. Helsinki: Teos 2021. ISBN 978-952-363-145-8 == Lähteet == == Aiheesta muualla == * * Matias Riikonen Prosak-klubilla 2012 Luokka:Suomalaiset kirjailijat Luokka:Kalevi Jäntin palkinnon saajat Luokka:Elävät henkilöt Luokka:Vuonna 1989 syntyneet
Fredriksbergin (Sollan) ruukki

Fredriksbergin (Sollan) ruukki toimi Ulvilan Kaasmarkussa Kullaanjoessa olevan Solakosken (Sollankoski) rannalla vuodesta 1781 aina 1910-luvulle saakka. Ruukin laitokset omisti läheinen Leineperin ruukki.Museoviraston kulttuuriympäristön rekisteriportaali : Ulvila, Fredriksbergin - Sollankosken vasarapaja Fredriksbergin ruukin perusti 1781 majuri Berndt Johan Hastfer joka oli aiemmin vuonna 1771 perustanut 2,5 kilometrin päähän Leineperin ruukin (silloinen nimi Fredriksforsin ruukki). Fredriksbergin ruukin alueella toimi levy- ja nippuvasarapaja, kankivasarapaja, valssaamo ja halkosaha. Ruukkialueella oli patorakennelmia, hiili- ja rautamakasiineja sekä työväenasuntoja ruukin työväelle.Museovirasto : Valtakunnallisesti merkittävät raknnetut kulttuuriympäristöt : Ulvila, Leineperin ruukki ja yhdyskunta Entisellä ruukkialueella on näkyvissä rakennusten kivijalkoja ja vasarapajaan johtanut kivetty uoma. Ruukin kankivasarapaja muutettiin navetaksi 1905 ja muut ruukin rakennukset purettiin viime sotien jälkeen. Navetta purettiin 1960-luvulla ja sen purkujätteillä täytettiin navetan ja padon välissä ollut uoma. Solakoski on nykyisin perattu ja siinä on patosilta sekä kaksiaukkoinen ylisyöksypato. == Lähteet == Luokka:Suomen ruukit Luokka:Ulvilan rakennukset ja rakennelmat
DJ Physics

Glenn Grip on suomalainen konemuusikko ja drum'n'bass-DJ, joka tunnetaan paremmin taiteilijanimellä Physics. Hän on myös yksi digitaalista musiikkia myyvän levykauppa Digital Tunesin perustajista ja levy-yhtiö Midnight Sun Recordingsin omistaja. == Yksityiselämä == Grip sairastui 31-vuotiaana imusolmukesyöpään. Hän on tällä hetkellä remissiossa.Basso Radio , lisäteksti.Ilta-Sanomat 5.4.2016 , lisäteksti.Helsingin Sanomat Nyt-liite, lisäteksti. == Lähteet == == Aiheesta muualla == * Soundcloud - sivustolla * Physics - haastattelu Nu:Sounds music - sivustolla * Twitter - palvelussa Luokka:Suomalaiset DJ:t Luokka:Suomalaiset elektronisen musiikin artistit Luokka:Vuonna 1982 syntyneet Luokka:Elävät henkilöt
Almagro

Almagro on kaupunki Kastilia-La Manchan itsehallintoalueella Espanjassa. Almagron väkiluku on noin 9000 (2016). == Kuvia == Tiedosto:Almagro. Iglesia de San Bartolomé.jpg|Iglesia de San Bartolomé Tiedosto:Almagro Convento de la Asunción 239.jpg|Convento de la Asunción de Calatrava Tiedosto:Almagro-Corral- de-Comedias.jpg|Corral de comedias Tiedosto:Palacio de los Marqueses de Torremejía, Almagro PM 090831 E.jpg|Palacio de los Marqueses de Torremejía Tiedosto:Almagro PM 090837 E.jpg|Palacio de los Condes de Valdeparaíso Tiedosto:Almagro Casa Solariega de los Rosales 268.jpg|Casa de los Rosales Tiedosto:Barrio noble de Almagro - panoramio.jpg == Lähteet == == Aiheesta muualla == Luokka:Kastilia-La Manchan kaupungit
Kromosomi 2

Kromosomi 2 on yksi ihmisen 23:sta kromosomiparista. Se on ihmisen toiseksi suurin kromosomi. 2\. Kromosomissa on 1 300–1 400 eri geeniä ja noin 243 miljoonaa emäsparia. 2. kromosomi sisältää noin kahdeksan prosenttia ihmisen DNA:sta. 2\. Kromosomissa tapahtuvien muutosten on havaittu johtavan erilaisiin syöpiin. ==Lähteet== == Aiheesta muualla == * Luokka: Kromosomit
Kissakosken ruukki

Kissakosken ruukki (käytetty myös nimeä Säyneisten ruukki tai Gustafsforsin ruukki) sijaitsi Juankoskella Säyneisten kylässä Ryöpänjoessa olevan Kissakosken rannalla. Ruukki toimi vuosina 1821–1858.Museoviraston kulttuuriympäristön rekisteriportaali : Juankoski, Kissakosken ruukki Kissakosken rannalle rakennettiin harkkohytti, vasarapaja ja mylly vuonna 1821 ilman viranomaisten lupaa. Raudanvalmistuksen tarvittu järvimalmi saatiin lähiseudun järvistä. Virallisen toimintaluvan ruukki sai vuonna 1829. Ruukille rakennettiin masuuni vuonna 1832 ja takkiraudan valmistus jatkui vuoteen 1858 saakka kunnes Suomen senaatti lakkutti ruukin taontaoikeuden sekä peruutti 1859 ruukin privilegion. Kissakosken ruukista on jäljellä rakennusten pohjia ja kuonakasoja Ryöpänjoen etelä- ja pohjoisrannoilla. Ruukkialuetta on kunnostettu vuodesta 1999 alkaen. == Lähteet == == Aiheesta muualla == * Metsänpiian poluilla : Suur-Säyneisen rannalla Luokka:Suomen ruukit Luokka:Säyneinen Luokka:Juankosken rakennukset ja rakennelmat
Anatis

Anatis ry on vuonna 2015 perustettu yhdistys yliopisto-opiskelijoille, jotka opiskelevat muulla kuin lukiopohjalla. Yhdistykseen voi sen sääntöjen mukaan liittyä henkilö, jolla on tutkinto tai opiskelupaikka yliopistossa ja jolla ei ole ylioppilastutkintoa, lukion päättötodistusta, AMK- tai vanhaa opistoasteen tutkintoa tai vastaavaa ulkomaalaista tutkintoa. Jäseneksi kelpaa siis esimerkiksi peruskoulu- tai ammattikoulupohjalla yliopistossa opiskeleva henkilö. Anatis pitää myös listaa avoimen väylän opinnoista, joilla voi hakea yliopistoon täyttämättä hakukelpoisuuskriteerejä. Anatis ry oli maaliskuussa 2017 mukana opetus- ja kulttuuriministeriön järjestämässä pääsykoeuudistustyöpajassa, jossa käsiteltiin ammattikoulujen tutkintotodistusten hyödyntämistä korkeakouluhauissa. == Palkinnot == Yhdistys palkitsee vuosittain Michael Faraday -palkinnolla henkilön tai tahon, joka on edistänyt lukiottomien yliopisto-opiskelijoiden asemaa tai puolustanut heitä julkisuudessa. Myrtsi-palkinnolla taas palkitaan sellainen taho, joka on heikentänyt tai vastustanut mediassa lukiottomien yliopisto-opiskelijoiden asemaa. === Michael Faraday -palkinto 2016 === * Janne Varjo * Ammattiopisto Prakticum * Olli Pietilä === Myrtsi-palkinto 2016 === * Turun ammatti- instituutti * Edvin Nurmio == Lähteet == Luokka:Suomalaiset opiskelijajärjestöt
Saint-Laurent-du-Maroni

Saint-Laurent-du-Maroni on Etelä-Amerikassa sijaitsevan Ranskan Guayanan länsiosat käsittävän Saint-Laurent-du-Maronin arrondissementin kunta ja hallintokeskus. Kaupunki sijaitsee Ranskan Guayanan luoteisrajalla, ja kaupungin länsipuolella virtaavan Maronijoen takana on Surinam. Kunnassa asui 41 515 asukasta (2013). == Lähteet == ==Aiheesta muualla== Luokka:Ranskan kaupungit Luokka:Ranskan Guayanan maantiede
Majanlahti

Majanlahti on suomalainen sukunimi seuraavilla henkilöillä: *Antti Majanlahti (1966–2017), näyttelijä ja ohjaaja, Mikko ja Maija-Liisa Majanlahden poika *Maija-Liisa Majanlahti (1939–2017), näyttelijä *Mikko Majanlahti, vuoteen 1948 Mansikka (1933–2023), suomalainen näyttelijä, ohjaaja ja teatterinjohtaja *Sanna Majanlahti (s. 1962), näyttelijä, Mikko ja Maija-Liisa Majanlahden tytär
Unescon maailmanperintökohteet Chilessä

Unesco on nimennyt Chilestä kuusi kohdetta maailmanperintöluetteloon. Kohteet ovat merkittäviä kulttuuriperintönsä ansiosta. == Maailmanperintökohteiden sijainti == == Maailmanperintökohteet == Paikka Kuva Sijainti Kriteerit Ala (ha) Vuosi Kuvaus Viite Chiloén kirkot 150x150px Chiloé, Los Lagos, Chile Kulttuurikohde II, III 2000 Chiloén 16 kirkkoa ovat ainutlaatuinen esimerkki Latinalaisen Amerikan puuarkkitehtuurista. Kirkot on rakennettu 1600- ja 1700-luvuilla. Humberstonen ja Santa Lauran salpietaritehtaat Tarapacá, Chile Kulttuurikohde II, III, IV 578,48 2005 Salpietaritehtaat ovat keskellä aavikkoa 1880-luvulla perustettuja tehtaita, jotka toimivat noin 60 vuoden ajan. Tehtailla syntyi työntekijöiden keskuudessa tiiviitä yhteisöjä eri Etelä-Amerikan kansallisuuksien kesken. Qhapaq Ñan, Andien tieverkosto Chile, Bolivia, Argentiina, Kolumbia, Ecuador, Peru Kulttuurikohde II, III, IV, VI 11 406 2014 Tieverkko on osa Inkavaltakunnan kulttuuriperintöä. Tieverkosto on noin 30 000 km pituinen, ja inkat rakensivat sen vuosisatojen kuluessa äärimmäisen vaikeisiin vuoristoisiin olosuhteisiin, Andien 6 000 km korkeilta huipuilta rannikolle. Rapa Nuin kansallispuisto Pääsiäissaaret Kulttuurikohde I, III, V 6 666 1995 Rapa Nuin kansallispuisto on Pääsiäissaarilla sijaitseva suojelualue, jossa sijaitsevat tunnetut moai-kivipatsaat. Sewellin kaivoskaupunki Libertador General Bernardo O'Higgins, Chile Kulttuurikohde II 17,2 2006 Sewellin kaivoskaupunki sijaitsee Andeilla 2000 metrin korkeudessa. Kaupunki rakennettiin kuparikaivoksen ympärille vuonna 1905. Sewell on esimerkki kaupungista, joka syntyi syrjäseudulle. Kaupunkiin ei ollut mahdollista rakentaa teitä, vaan sinne päästäkseen on noustava portaat, jotka johtavat rautatieasemalta kaupunkiin. Valparaíson satamakaupungin historiallinen kortteli Valparaíson alue, Chile Kulttuurikohde III 23,2 2003 Valparaíson siirtomaakaupungissa on nähtävillä 1800-luvun arkkitehtuurin kehitys Latinalaisessa Amerikassa. Kaupunkirakenteelle on ominaista rakennusten sovittelu vuoren rinteille. Kaupungin alkuperäinen infrastruktuuri on säilynyt hyvin teollistumisen alkuajoista asti.- ==Lähteet== *
Dance Panique

__NOTOC__ Dance Panique on Turmion Kätilöiden seitsemäs studioalbumi, joka julkaistiin 17. maaliskuuta 2017 levymerkillä Osasto-A.Levykauppa Äx: Turmion Kätilöt – Dance Panique Alun perin albumin oli määrä ilmestyä 10. helmikuuta 2017, mutta julkaisua siirrettiin muutamalla viikolla eteenpäin yhtyeen laulajan MC Raaka Peen sairastuttua kesken albumin tuotannon. Albumi on yhtyeen viimeinen toisen laulajan Spektaakkelin eli Tuomas Rytkösen kanssa äänitetty albumi hänen jätettyä yhtyeen tammikuussa 2017. Albumi debytoi Suomen virallisen listan neljännellä sijalla. == Taustaa == Marraskuussa 2016 yhtye ilmoitti julkaisevansa uutta musiikkia seuraavan kuukauden aikana. Single ”Surutulitus” julkaistiin digitaalisesti 16. joulukuuta 2016 yhdessä ”Itämaan tietäjä” -kappaleen kanssa.iTunes: Turmion Kätilöt – Surutulitus Tulevan albumin muut kappaleet nauhoitettiin tammikuussa 2017. Yhtye lähti maaliskuussa kesäkuun alkuun ulottuvalle ”Dance Panique Spring Tour 2017” -kiertueelle. == Kappaleet == # # # # # # # # # # == Arvostelut == * Imperiumi: 7–/10 * Inferno: * Kaaoszine: 7+/10 * Keskisuomalainen: * Soundi: == Lähteet == Luokka:Vuoden 2017 albumit Luokka:Turmion Kätilöiden albumit
Matoury

Matoury on kunta ja kaupunki Etelä-Amerikassa sijaitsevan Ranskan Guayanan hallintokeskuksen Cayennen metropolialueella, noin 10 kilometriä Cayennen eteläpuolella. Kunnassa asui 30 244 asukasta (2013). Ranskan Guyanan päälentoasema Cayenne – Félix Ebouén lentoasema () sijaitsee kuntakeskuksen lounaispuolella. == Lähteet == ==Aiheesta muualla== Luokka:Ranskan kaupungit Luokka:Ranskan Guayanan maantiede
Lumikenttien tytär

Lumikenttien tytär () on Jack Londonin vuonna 1902 ilmestynyt esikoisromaani. Kirja sijoittuu Alaskaan ja Kanadan Yukoniin kultaryntäyksen aikana. Kirjan päähenkilö Frona Welse palaa synnyinseudulleen Dyeaan. Tienraivaajan ja liikemiehen tytär on opiskellut Stanfordin yliopistossa Kaliforniassa. Matkalla Klondikeen hän kohtaa kaivosinsinööri Vance Corlissin, joka alkaa kilpailla Welsen rakkaudesta paikallisen miehen, Gregory St. Vincentin kanssa. Vahvan ja itsenäisen Frona Welsen nimi muistuttaa Londonin äidin Flora Wellmanin nimeä. Hahmon innoittajaksi on sanottu myös Londonin ystävää Anna Strunskya. Romaanin rasitteina on myöhemmin nähty henkilöiden keskusteluihin istutetut väitteet anglosaksisen rodun ylemmyydestä. Londonin näkemykset roduista olivat kuitenkin ristiriitaisia. Lumikenttien tytär ja hänen myöhemmät teoksensa sisältävät myös antirasistisia teemoja. == Suomennokset == * – 4. (nidottu) painos: Kompassikirja, Otava, 1967. – Helsinki: Arena-kirja, 1970 (kaksi osaa). – Kuvitettu painos: Helsinki: Ex libris: Concert Hall Society, 1971. * – 2. (nidottu) painos 1979. – 3. painos 1986. Sisältää suomentajan alkusanat. ISBN 951-23-2169-6. – 4. painos 1991. ISBN 951-23-3057-1. == Lähteet == == Aiheesta muualla == * A Daughter of the Snows Gutenberg-projektissa. Luokka:Jack Londonin romaanit Luokka:Vuoden 1902 kirjat
Remire-Montjoly

Remire-Montjoly on kunta ja merenrantakaupunki Etelä-Amerikassa sijaitsevan Ranskan Guayanan hallintokeskuksen Cayennen itänaapurina Atlantin valtameren rannalla. Kunnassa asui 21 638 asukasta (2013). Ranskan Guyanan tärkeimpiin lukeutuva merisatama Degrad-Des-Cannesin satama toimii kunnan eteläosassa, Comtéjoen suulla. Plages de Rémire-Montjoly - Guyane.JPG|Atlantin rannikkoa Degrad1.jpg|Degrad-Des-Cannesin sataman konttialuetta. FortDiamant-04.jpg|Vuosina 1840-1849 rakennettu Fort Diamant -linnoitusta. == Lähteet == ==Aiheesta muualla== Luokka:Ranskan kaupungit Luokka:Ranskan Guayanan maantiede
Makadamiat

Makadamiat (Macadamia) on kasvisuku proteakasvien heimossa. Siihen kuuluu neljä lajia alkuperäisesti Australiassa kasvavia puita.Plants of the World Online: Macadamia F.Muell. Viitattu 4.9.2022. Tunnetuimpia niistä on ravintokasvina laajasti viljelty pähkinämakadamia (Macadamia integrifolia), jonka hedelmiä kutsutaan makadamiapähkinöiksi. == Makadamialajit == * pähkinämakadamia eli australianmakadamia eli australianpähkinä (Macadamia integrifolia) * Macadamia jansenii * Macadamia ternifolia * rosomakadamia (Macadamia tetraphylla) == Lähteet == == Aiheesta muualla == * Finto: Kassu – Kasvien suomenkieliset nimet: Macadamia * Suomen Lajitietokeskus: Makadamiat – Macadamia * ITIS: Macadamia * Flora of China: Macadamia Luokka:Proteakasvit
Ginsengit

Ginsengit eli ginsengjuuret (Panax) on kasvisuku araliakasvien heimossa. Siihen kuuluu 14 lajia. Ginsengit ovat monivuotisia vahvajuurakkoisia ruohokasveja, joita esiintyy luonnonvaraisena Itä-Aasiassa ja Pohjois- Amerikassa.Flora of China: Panax Erityisesti kiinanginseng on laajasti tunnettu lääkekasvi. == Lajeja == * kiinanginseng eli kiinanginsengjuuri (Panax ginseng) * amerikanginseng eli amerikanginsengjuuri (Panax quinquefolius) == Lähteet == == Aiheesta muualla == * Finto: Kassu – Kasvien suomenkieliset nimet: Ginsengit eli ginsengjuuret (Panax) * Suomen Lajitietokeskus: Ginsengit – Panax * United States Department of Agriculture (USDA): Panax Luokka:Araliakasvit
Pesusienikurkut

Pesusienikurkut eli sienikurkut (Luffa) on kasvisuku kurkkukasvien heimossa. Siihen kuuluu yhdeksän lajia. Tunnetuin suvun laji on hyötykasvina viljelty Kaakkois-Aasiasta kotoisin oleva yksivuotinen köynnös pesusienikurkku. == Lajeja == * intiansienikurkku (Luffa acutangula) * pesusienikurkku (Luffa aegyptiaca, syn. L. cylindrica) == Lähteet == == Aiheesta muualla == * Finto: Kassu – Kasvien suomenkieliset nimet: Sienikurkut (Luffa) * Suomen Lajitietokeskus: Sienikurkut – Luffa * ITIS: Luffa * United States Department of Agriculture (USDA): Luffa * Flora of China: Luffa Luokka:Kurkkukasvit
Guavat

Guavat (Psidium) on kasvisuku myrttikasvien heimossa. Siihen kuuluu 94 lajia. Guavat ovat troopisessa Amerikassa, Etelä-Amerikasta Yhdysvaltojen Floridaan, alkuperäisenä esiintyviä puita ja pensaita. Niistä useaa viljellään hedelmäsadon vuoksi. == Lajeja == * Psidium australe * Psidium cattleianum – mansikkaguava * Psidium densicomum * Psidium galapageium * Psidium grandifolium * Psidium guajava – hedelmäguava eli guava * Psidium guineense – brasilianguava * Psidium maribense * Psidium montanum * Psidium myrsinites * Psidium riparium * Psidium salutare * Psidium striatulum == Lähteet == == Aiheesta muualla == * Finto: Kassu – Kasvien suomenkieliset nimet: Guavat (Psidium) * Suomen Lajitietokeskus: Guavat – Psidium * ITIS: Psidium * United States Department of Agriculture (USDA): Psidium * Flora of China: Psidium Luokka:Myrttikasvit
Viuhkopippurit

Viuhkopippurit eli maustepippurit (Pimenta) on kasvisuku myrttikasvien heimossa. Siihen kuuluu 20 trooppisessa Amerikassa alkuperäistä lajia. Viuhkopippureihin kuuluvat maustekasvina viljelty maustepippuri, joka on kotoisin Väli-Amerikasta sekä lääkekasvina viljelty bayöljypuu, joka on kotoisin Karibianmeren saarilta. Viuhkopippureiden suku ei kuulu aitopippureiden eli pippureiden (Piper) kanssa samaan heimoon eikä lahkoon. == Lajeja == * Pimenta adenoclada * Pimenta cainitoides * Pimenta communis * maustepippuri (Pimenta dioica) * Pimenta ferruginea * Pimenta filipes * Pimenta guatemalaensis * Pimenta haitiensis * Pimenta jamaicensis * Pimenta obscura * Pimenta odiolens * Pimenta oligantha * Pimenta podocarpoides * Pimenta pseudocaryophyllus * bayöljypuu (Pimenta racemosa) * Pimenta richardii == Lähteet == == Aiheesta muualla == * ITIS: Pimenta * United States Department of Agriculture (USDA): Pimenta Luokka:Myrttikasvit